Document ID: /roh_data/filtered/fineweb-2-filterrobots_roh.jsonl.gz/969

L'aviun cun 16 tonnas material sco medicaments e guaffens d'operar è atterrà en la chapitala Sanaa en il Jemen. In segund aviun cun ulteriura rauba per ils ospitals a Sanaa duai arrivar sonda. Atgnamain vuleva l’IKRK sgolar gia a l’entschatta da l’emna rauba d’agid a Sanaa. I aveva dentant dà problems da chattar ina societad aviatica ch’avess fatg ils transports.
Il Jemen patescha dapi emnas da cumbats tranter ils rebels dals Huthi e milissas aderentas al president Mansur Hadi.
RR novitads 12:00